Thomas Seltzer

Thomas Seltzer (født 1969) er en musiker (bass, trommer og gitar) og programleder. Han er amerikansk statsborger, men er født og har bodd det meste av livet i Norge hvor han er kjent som bassist i Turboneger og som programleder for TV-programmene Trygdekontoret, Natta, Norge og UXA – Thomas Seltzers Amerika.Kjartan Brügger Bjånesøy: Seltzer reiste til hjemlandet USA for å finne ut hva som skjedde - Aftenposten/A-magasinet 26. september 2020

 Bakgrunn 
Thomas Seltzer ble født 27. juli 1969 på Hamar av norsk mor og amerikansk far. Slekten på morssiden er fra Ådalsbruk i Løten kommune på Hedmarken. Seltzer-slekta er fra Midland i Texas i USA. Thomas Seltzer vokste opp med en fem år eldre bror i Superior i Wisconsin. Faren Michael Seltzer (født 1941) er professor i sosiologi og ble norsk statsborger i 2001. Faren var sjømann i utenriksfart da Thomas Seltzer ble født. Faren var tillitsvalgt i International Brotherhood of Teamsters ledet av Jimmy Hoffa. Familien flyttet til Nesodden i Akershus i 1975, da Thomas Seltzer var seks år gammel. Han gikk på Oslo katedralskole.

 Turboneger 
Sammen med Pål Bøttger Kjærnes og Rune Grønn startet han Turboneger rundt juletider i 1988. I tillegg til å være bandets bassist, er han også låtskriver og spilte en periode slagverk i bandet. Han har også spilt i bandene Akutt Innleggelse, The Vikings, Anal Babes og Scum.

 Programleder 
Seltzer arbeider som programleder på fjernsyn og har siden februar 2009 ledet diskusjonsprogrammet Trygdekontoret, først på NRK2 og senere på NRK1. For programmet ble han kåret til beste mannlige programleder under Gullruten 2012 og Gullruten 2013, og var nominert i samme klasse under Gullruten 2011 og 2015 (Trygdekontoret ble i 2015 kåret til beste underholdningsprogram), samt til publikumsprisen i 2013. 

I 2020, før presidentvalget i USA, ledet han dokumentarserien UXA – Thomas Seltzers Amerika på NRK hvor Seltzer dro tilbake til USA og dokumenterte leveforholdene og bekymringene til mange blant USAs arbeider- og middelklasse. Seltzer omtalte serien som «et blikk på Amerika og den amerikanske drømmen sett gjennom mine halvamerikanske øyne». Serien ble kåret til beste dokumentarserie under Gullruten 2021. Seltzer ble selv nominert til i klassen beste programleder – underholdning foran Gullruten 2021 og i klassen beste programleder - reality, livsstil og aktualitet foran Gullruten 2025.

I forbindelse med Kampanjes «Social media days 2013» ble Seltzer kåret til årets medienavn 2012.nrk.no «Trygdesjefen» Thomas Seltzer - årets medienavn Han mottok Åpenhetsprisen fra Mental Helse i 2019 for å ha «tatt opp ulike tabuer i norsk samfunnsliv på en uredd og ukonvensjonell måte» og «fortalt åpent og ærlig om egne depressive perioder».

Han har også jobbet som trend/markeds-analytiker, og han har studert psykologi. 

 Bibliografi 

Diskografi

 Referanser 

 Eksterne lenker 




Kategori:Norske rockemusikere
Kategori:Norske radioprogramledere
Kategori:Norske TV-programledere
Kategori:Turboneger
Kategori:Programledere for NRK Radio
Kategori:Programledere for NRK TV
Kategori:Nordmenn med opphav fra USA
Kategori:Alumni fra Oslo katedralskole
Kategori:Vinnere av Gullruten for beste programleder
Kategori:Personer fra Superior
Kategori:Personer fra Nesodden kommune
Kategori:Norske podkastere